Η ***Σοφία Ρούμπου*** (1947–1 Οκτωβρίου 2016) ήταν Ελληνίδα ηθοποιός του κινηματογράφου, του θεάτρου και της τηλεόρασης.

Πρώτα χρόνια και καριέρα
------------------------

Η Σοφία Ρούμπου γεννήθηκε στην Αθήνα και σπούδασε υποκριτική στη Δραματική Σχολή του Εθνικού Θεάτρου και χορό στην Σχολή της Σόνιας Μοριάνοβα. Ξεκίνησε να παίρνει μέρος σε θεατρικές παραστάσεις από το 1965, όπου ήταν ακόμη μαθήτρια της δραματικής σχολής. Οι πρώτοι ρόλοι της ήταν στις «Εκκλησιάζουσες» του Αριστοφάνη και στην «Αντιγόνη» του Σοφοκλή, δίπλα στην Άννα Συνοδινού.

Το κινηματογραφικό ντεμπούτο της έγινε το 1969 με την ταινία «Το Κορίτσι του ''17''» σε σκηνοθεσία του Πέτρου Λύκα, δίπλα στους Κώστα Καζάκο και Χρήστο Πολίτη, υποδυόμενη μια ψυχασθενή νεαρή γυναίκα, όπου για την ερμηνεία της αυτή τιμήθηκε με το βραβείο Α’ γυναικείου ρόλου στο Φεστιβάλ Κινηματογράφου της Θεσσαλονίκης.

Στην τηλεόραση έκανε το ντεμπούτο της το 1977 με την κωμική σειρά της ΕΡΤ «Θωμάς επί Κολωνώ» σε σκηνοθεσία Δημήτρη Νικολαΐδη και Βασίλη Βλαχοδημητρόπουλου μαζί με τον Νίκο Παπαναστασίου, την Έλενα Ναθαναήλ και τον Βασίλη Τσιβιλίκα, ενώ την ίδια χρονιά εμφανίστηκε και στην άλλη κοινωνική σειρά της ΕΡΤ «Οι Πανθέοι» σε σκηνοθεσία Βασίλη Γεωργιάδη δίπλα στην Κάτια Δανδουλάκη, τον Άγγελο Αντωνόπουλο, τον Λυκούργο Καλλέργη και τον Φαίδωνα Γεωργίτση. Επίσης εμφανίστηκε και σε τηλεοπτικές θεατρικές παραστάσεις, στο πλαίσιο της εκπομπής «Το Θέατρο της Δευτέρας» που προβάλλονταν στην ΕΡΤ τις δεκαετίες του '70 και του '80.

Προσωπική ζωή και θάνατος
-------------------------

Η Σοφία Ρούμπου ήταν σύζυγος του διευθυντή φωτογραφίας και μοντέρ Νίκου Καβουκίδη με τον οποίο απέκτησε μια κόρη την επίσης ηθοποιό Μαρία Καβουκίδου.

Πέθανε ξημερώματα στο νοσοκομείο σε ηλικία 69 ετών όπου νοσηλευόταν για μεγάλο χρονικό διάστημα. Κηδεύτηκε στο "Α' Νεκροταφείο Αθηνών" στις 3 Οκτωβρίου 2016.

Φιλμογραφία
-----------

| Κινηματογραφικές ταινίες |
| --- |
| Έτος | Τίτλος | Ρόλος |
| 1969 | *Το κορίτσι του "17"* | Άννα |
| *Γυμνοί στο δρόμο* |
| *Πανικός*  | Έλενα Μαρά |
| *Το στραβόξυλο* | Καίτη |
| 1970 | *Αγάπησα μια άγνωστη* | Εύα |
| *Ένα αστείο κορίτσι*  | Μόνικα |
| 1972 | *Η Μεσόγειος φλέγεται*  | Όλγα |
| 1976 | *Το αγκίστρι* | Νέλλη |
| 1980 | *Παραγγελιά!* | Καίτη Αντωνίου |
| 1981 | *Ηλεκτρικός άγγελος* |  |

| Τηλεοπτικές σειρές |
| --- |
| Έτος | Κανάλι | Τίτλος |
| 1977 | ΕΡΤ | *Θωμάς επί Κολωνώ* |
| *Οι Πανθέοι* |
| 1981 | ΥΕΝΕΔ | *Οι πρωταγωνιστές* |
| 1985 | ΕΡΤ | *Οι συνυπάρχοντες* |
| *Χρονικό της Εθνικής Αντίστασης* |

Παραπομπές
----------

1. ↑  «*Το τελευταίο αντίο στην ηθοποιό Σοφία Ρούμπου -Συντετριμμένη η κόρη της (εικόνες)*». iefimerida.gr. Ανακτήθηκε στις 9 Δεκεμβρίου 2020.
2. ↑  Τρούσας, Φώντας (6 Ιουλίου 2020). «10+2 ελληνικές ταινίες της περιόδου 1969-70 που εξακολουθούν να εντυπωσιάζουν μετά από 50 χρόνια». *www.lifo.gr*. Ανακτήθηκε στις 2 Απριλίου 2023.
3. 1 2 3  «Σοφία Ρούμπου (Ηθοποιός)». *Φίνος Φιλμ*. Ανακτήθηκε στις 7 Ιανουαρίου 2023.
4. ↑  Νάτσιος, Βασίλης (2 Οκτωβρίου 2016). «Η Σοφία Ρούμπου ήταν ένα κορίτσι αλλιώτικο από τ΄άλλα…». *Cosmopoliti.com*. Ανακτήθηκε στις 7 Ιανουαρίου 2023.
5. ↑  Σολδάτος, Γιάννης (1991). *Ιστορία του Ελληνικού Κινηματογράφου, τομ. Β*. Αθήνα: Αιγόκερως. σελ. 188.
6. ↑  «ΕΡΤ - Πρόγραμμα Τηλεόρασης & Ραδιοφώνου». *ΕΡΤ*. Ανακτήθηκε στις 7 Ιανουαρίου 2023.
7. ↑  «Σοφία Ρούμπου ταινίες στις οποίες έχει πάρει μέρος. - Athinorama.gr». *Αθηνόραμα*. Ανακτήθηκε στις 7 Ιανουαρίου 2023.

Εξωτερικοί σύνδεσμοι
--------------------

* Η Σοφία Ρούμπου στην IMDb

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Κινηματογράφος
 |

 |